### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 25. september 2024 har vedtaget indstillingens At 1 for så vidt angår handleplanens punkt 1 – 4 i indstillingens bilag 1, byrådet kunne ikke tiltræde handleplanens punkt 5 og indstillingens At 2 i overensstemmelse med erklæring fra Kulturudvalget af 18. september 2024. Derudover forudsætter byrådet, at midlerne, der ikke bringes i anvendelse, falder tilbage Magistratsafdelingen for Kultur og Borgerservice med henblik på, at kunne bruges på at etablere nye idrætsfaciliteter.

Socialistisk Folkepartis byrådsgruppe og Ron Andresen kunne derudover tiltræde den del af handleplanens punkt 5, om at der bør være et krav om at skifte til andet infill end gummi, når man skal udskifte sin kunstgræsbanes infill, dog skal finansieringen ikke komme automatisk, men være noget der skal søges tilskud til med mulighed for op til 70% af meromkostningerne.

Enhedslisten de Rød-Grønnes byrådsgruppe kunne ikke tiltræde i henhold til udvalgserklæringen, men henholdt sig til den oprindelige indstillings At 1 og 2.

###

Udfasning af infill af mikroplast i kunstgræsbaner.

### Resume

[adresse] ønsker at begrænse spredningen af mikroplast. Mikroplast er svært nedbrydeligt og påvirker forskellige økosystemer. Kunstgræsbaner med gummi-granulat er også en kilde til udledning af mikroplast i naturen. Samtidig er kunstgræsbaner et vigtigt grundlag for især fodboldaktiviteter, da de kan anvendes 365 dage om året og med højere intensitet end græsbaner.

EU har i 2023 vedtaget et forbud mod bevidst spredning af mikroplast som bl.a. gummigranulat i kunstgræsbaner med en overgangsperiode på 8 år. [adresse] fremrykker med denne indstilling udfasningen af brug af gummigranulat i kunstgræsbaner til gavn for miljøet og folkesundheden. Samtidig sikres der kompensation for baneejerne i forbindelse med omstillingen.

### Beslutningspunkter

Det indstilles:

At 1) Handleplan for udfasning af kunstgræsbaner med infill af mikroplast i [adresse] vedtages.

At 2) At der frigives rådighedsbeløb og anlægsbevilling på 20,3 mio. kr. Bevillingen mellemfinansieres af de 11-årige investeringsmidler til idrætsfaciliteter indtil det forventede restprovenu på 20,3 mio. kr. fra salg af Kolt Skoles Idrætsanlæg bliver indfriet. Beløbet frigives til udmøntning af handleplanen for kunstgræsbaner, herunder som tilskud til merudgift ved udskiftning af græs-system til alternativ løsning i overgangsperioden frem til ikrafttræden af EU’s forbud.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 13-08-2024

Nana Bach: 6

Fremsendes til [adresse] med bemærkning, at Magistraten i mødet den 13. august 2024 anbefaler, at byrådet tiltræder Magistratsafdelingen for Kultur og Borgerservices indstilling af 12. juni 2024.

Borgmester Christian Berg og Sussie Simonsen tog forbehold.

Mads Olsen tog forbehold vedrørende de økonomiske konsekvenser ved en tidlig udskiftning.

Magistratsafdelingen for Kultur og Borgerservice udarbejder notat der belyser meromkostning forbundet med en fremrykket udskiftning af kunstgræsbanerne - sammenholdt med de klimamæssige gevinster.

Rådmand Andreas Sørensen tog forbehold.

Udvalg: [adresse]

Dato: 28-08-2024

Nana Bach: 11

Fremsendes til Kulturudvalget til behandling i henhold til beslutning i byrådets møde den 28. august 2024.

Udvalg: Kulturudvalget

Dato: 04-09-2024

Nana Bach: 3

Sussie Simonsen, Laus Ravn, William Lund, Benedikte Lauritsen, Søren Holst og Marius Mathiesen kunne tiltræde indstillingens beslutningspunkt 1 for så vidt angår handleplanens punkt 1 – 4 (Indstillingens bilag 1) om, at [adresse] ikke ønsker, at der etableres nye kunstgræsbaner med polymerisk infill på kommunal jord eller med kommunalt tilskud, samt at Magistratsafdelingen for Kultur og Borgerservice

arbejder målrettet med at baneejerne får etableret tilstrækkelig inddæmning på de eksisterende baner, så man ad denne vej får minimeret spredning af gummigranulat mest muligt.

Sussie Simonsen, Laus Ravn og William Lund, Søren Holst og Marius Mathiesen kunne ikke tiltræde handleplanens punkt 5 (Indstillingens bilag 1) om et forbud mod at udskifte eksisterende baner med polymerisk infill med et nyt græstæppe med polymerisk infill før EU's forbud træder i kraft i 2031.

Benedikte Lauritsen kunne tiltræde første del af handleplanens punkt 5, om at ved udskiftning af kunstgræssystem på eksisterende baner arbejder kommunen for, at der sker en løbende udfasning af infill af mikroplast. Men kan ikke støtte at hele merudgiften finansieres af kommunen.

Sussie Simonsen, Laus Ravn, William Lund og Benedikte Lauritsen kunne ikke tiltræde indstillingens beslutningspunkt 2, idet de ønsker, at salgsindtægten fra salg af boldbanerne i [adresse] overføres til Sport & Fritids anlægspulje med henblik på at kunne finansiere etablering af nye idrætsfaciliteter.

For at understøtte den meromkostninger, der er forbundet for baneejerne med at skifte til et nyt kunstgræstæppe uden gummigranulat og for at tilskynde til, at man ikke vælger en bane med polymerisk infill, ønsker Sussie Simonsen, Laus Ravn, William Lund og Benedikte Lauritsen, at der ved den kommende revision af ”Ansøgnings- og tildelingskriterier for [adresse]” gives mulighed for, at der fremadrettet kan

tildeles tilskud fra anlægspuljen til merudgifter ved udskiftning af græstæppe til et græstæppe med alternativt infill med op til 70 %, svarende til samme tilskudsniveau, der gives til energibesparende tiltag. Dette skal være muligt både frem til 2032 og de efterfølgende år indtil alle baner er udskiftet. Benedikte Lauritsen bemærker dog hertil, at der i forhold til merudgifterne ved udskiftning skal ses på alternative billigere løsningsmuligheder, og at baneejerne også bør søge alternativ finansiering, samt at det kun kan være op til 70 % - men gerne en mindre del fx 70 % af det billigste reelle alternativ.

Søren Holst og Marius Mathiesen kunne ikke tiltræde indstillingens beslutningspunkt 2 med bemærkning om, at det ikke er et tilskud, som [adresse] skal give, når andre områder i kommunen er trængte, og når udskiftning sker før, et egentligt forbud fra EU træder i kraft.

Jack Danielsen var forhindret i at deltage i udvalgets behandling af sagen.

Udvalg: [adresse]

Dato: 11-09-2024

Nana Bach: 21

Sagens behandling blev udsat i byrådets møde den 11. september 2024.